paragraph_text: 44.86875°N, 13.84389°W desno|mini|220px|Kažnjavanje Dirke, podni mozaik u [[Pula|Puli, 2. ili 3. st.]] Kažnjavanje Dirke je antički podni mozaik koji potječe iz vremena između 2. i 3. stoljeća. Otkriven je u Puli nakon Drugog svjetskog rata tijekom kojeg je grad u nekoliko navrata bio žestoko bombardiran. Najviše je stradao dio stare jezgre između Foruma i Svete Marije Formose. Nakon rata bilo je nužno obnoviti ovaj dio grada. Tijekom rasčiščavanja ruševina, na dubini od 2 metra, nađeni su ostaci temeljnih zidova mnogih rimskih vila kao i ostaci mozaika. Jedan od nađenih mozaika bio je i "Kažnjavanje Dirke". Za razliku od ostalih, ovaj je mozaik bio u vrlo dobrom stanju te je zato konzerviran, restauriran i ostavljen na istom mjestu gdje se može vidjeti i danas. Zbog obnove kuća drugi su ostaci rimskih vila fotografirani, zaštićeni te ponovno zatrpani kao što je to nedavno učinjeno s arheološkim nalazima na središnjem gradskom trgu Forumu.